Incident extrem de grav într-o comună din Olt. Un localnic care împărțea pachete cu produse de Paște concetățenilor cu venituri modeste a fost snopit în bătaie de primarul comunei. La fața locului a intervenit un echipaj SMURD, dar și poliția. Pe numele edilului care a ales să întâmpine învierea domnului cu pumnii a fost deschis dosar penal. Polițiștii fac cercetări pentru lovire și alte violențe.

Cristian Țol, primarul comunei Vișina Nouă, s-a ales cu dosar penal după ce și-a snopit în bătaie un consătean. Victima, Marcel Șarpe, președinte al organizației locale a PNL împărțea, pachete cu produse de Paște consătenilor nevoiași. Bătaia a avut loc pe în spațiu public, pe o stradă în localitate, în fața mai multor persoane. Potrivit acestora, edilul ar fi fost supărat de gestul adversarului politic pe care l-a acuzat că și-ar face campanie electorală. Culmea este că furia primarului s-a revărsat asupra președintelui PNL Vișina Nouă și nu asupra candidatului acestei formațiuni politice la șefia administrației locale, care/l însoțea pe Marcel Șarpe.

Inspectoratul Județean de Poliție Olt a confirmat incidentul și informează că în cauză a fost deschis dosar penal și se fac cercetări pentru ,,lovire și alte violențe”.

În urma agresiunii, Marcel Șarpe a avut nevoie de îngrijire de specialitate.